Uredba Sveta (EGS) št. 3124/92

z dne 26. oktobra 1992

o spremembi Uredbe (EGS) št. 1696/71 o skupni ureditvi trga za hmelj

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker člen 1(3) Uredbe (EGS) št. 1696/71 [3] opredeljuje proizvode, za katere velja tržna ureditev; ker člen 2 te uredbe obravnava pogoje v skladu s katerimi se hmelj in hmeljeve proizvode lahko certificira;

ker postaja od vzpostavitve skupne ureditve trga za hmelj trgovina s hmeljnimi proizvodi vse pomembnejša; ker je potrebno podrobneje opredeliti izraza "hmelj v prahu z višjo vsebnostjo lupulina" in "hmeljni ekstrakt", pa tudi značilnosti hmeljnih proizvodov, ki se lahko dajejo v prost pretok;

ker člen 7 Uredbe (EGS) št. 1696/71 določa pogoje, ki jih morajo skupine proizvajalcev izpolnjevati za priznanje; ker je postalo očitno, da so imele posamezne priznane skupine proizvajalcev v Skupnosti velike težave pri izvajanju skupnega trženja pridelka svojih članov;

ker bi bilo potrebno spodbujati skupine proizvajalcev, da skupno tržijo pridelek svojih članov, da bi tako pridelovalci dosegli boljši položaj na trgu; ker bi bilo potrebno v ta namen znesek pomoči "zmanjšati za tiste skupine proizvajalcev, ki skupaj ne tržijo" celotnega pridelka svojih članov,

SPREJEL NASLEDNJO UREDBO:

Člen 1

Uredba (EGS) 1696/71 se spremeni:

1. člen 1(3)(c) se nadomesti z naslednjim:

"(c) pomeni "hmelj v prahu z višjo vsebnostjo lupulina"; proizvod, dobljen z mletjem hmelja po predhodni delni mehanski odstranitvi listov, pecljev, lističev storžka in vretenc;";

2. člen 1(3)(d) se nadomesti z naslednjim:

"(d) pomenijo "hmeljni ekstrakt"; koncentrirane proizvode, pridobljene z delovanjem topila na hmelj ali hmelj v prahu;";

3. členu 2(2) se doda naslednji stavek:

"V primeru proizvodov, omenjenih v členu 1(3)(b) do (e), se certifikat lahko izda samo, če vsebnost alfa kisline v teh proizvodih ni nižja kot v hmelju, iz katerega so bili pripravljeni.";

4. zadnji odstavek člena 7(3)(b) se nadomesti z naslednjim:

"V obdobju do in vključno z 31. decembrom 1996 lahko člani priznane skupine, če ta skupina to dovoli, tržijo del ali ves svoj pridelek sami, v skladu s pravili, ki jih predpiše in nadzira skupina. Vendar si te skupine proizvajalcev prizadevajo doseči cilj, da do l. januarja 1997 tržijo ves pridelek svojih članov";

5. V členu 12(5) se za odstavkom (b) doda naslednji odstavek:

"(c) V primeru, da se pomoč dodeli priznani skupini proizvajalcev v skladu z odstavkom 3 in da ta skupina ne trži vsega pridelka svojih članov, se znesek pomoči zmanjša za 4 % za letnik 1992, 8 % za letnik 1993, 12 % za letnik 1994, 15 % za letnik 1995 in 15 % za letnik 1996.

Za leto 1991 in nadaljnja leta uporabi skupina vsaj 15 % pomoči, ki ji je bila dodeljena, za ukrepe, predvidene s členom 1(1)(b)(cc) Uredbe Komisije (EGS) št. 1351/72 z dne 28. junija 1972 o priznavanju skupin proizvajalcev hmelja [4].

Vendar, če skupina proizvajalcev trži vsaj polovico pridelka svojih članov danega letnika, se pri določanju, ali je skupina prodala ves pridelek svojih članov, ne upošteva pridelka, prodanega do in vključno 1. novembra 1992.

Komisija spremlja dejavnosti teh skupin in Svetu poroča o napredovanju do celotnega trženja v svojem poročilu o letniku 1994."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 26. oktobra 1992

Za Svet

Predsednik

J. Gummer

[1] UL C 204, 3.8.1991, str. 4.

[2] UL C 67, 16.3.1992, str. 234.

[3] UL L 175, 4.8.1971, str. 1. Uredba, nazadnje spremenjena z Uredbo (EGS) št. 3577/90 (UL L 353, 17.12.1990, str. 23).

[4] UL L 148, 30.6.1972. Uredba, nazadnje spremenjena z Uredbo (EGS) št. 3858/87 (UL L 363, 23.12.1987, str. 27).

--------------------------------------------------